Kétfoltú szitakötő
A kétfoltú szitakötő (Epitheca bimaculata) Európában és Nyugat-Szibériában honos, a sárkány-szitakötők családjába tartozó faj.

Megjelenése 

Nagy méretű szitakötőfaj, testhossza eléri a 65 mm-t, szárnyfesztávolsága pedig a 95 mm-t. A család többi tagjától eltérően nincs fémes színezete. Tora barna, oldalt ferde sötét csíkokkal. Potroha sárgásbarna, felül széles sötétbarna vagy fekete sávval, amely a szelvények közepén összeszűkül, közöttük pedig kiszélesedik. Lábai hosszúak. A hátsó szárnyak tövén fekete folt figyelhető meg, innen kapta a faj a nevét. A fiatal példányok szeme barna, ami az ivarérett imágókon irizáló malachitzöldre változik. A nemek színezete hasonló; a hímek potroha keskenyebb és potrohfüggelékeik V-alakban szétállnak, míg a nőstények potrohfüggelékei majdnem párhuzamosak.

Hasonló faj a négyfoltos acsa, amely a szárnyain lévő fekete foltokról könnyen felismerhető; valamint a mocsári szitakötő fiatal példányaival is összetéveszthető.

Elterjedése 
Elsősorban közép- és kelet-európai faj. Nyugat-Európában (Franciaországban, Németországban, Skandináviában) is előfordulnak szigetszerű, változó létszámú populációi. Hollandiából kipusztult és az utóbbi időkben Olaszországban és Boszniában sem észlelték. Kelet felé Nyugat-Szibériáig terjed az élettere. Magyarországon sokáig csak nagyon kevés megfigyelés volt róla, újabban több helyütt megtalálták.

Életmódja 
Hosszú lábú lárvája nagyobb, fákkal-bokrokkal benőtt partú, vízinövényekben gazdag tavakban, holtágakban, bánya- és halastavakban fejlődik, két vagy három éven át. Az imágó május közepe táján bújik ki és igen rövid ideig, körülbelül egy hónapig röpül. Igen mozgékony, gyors röptű faj, és inkább a nyílt vízfelszín fölött vagy a fák koronájának szintjében tartózkodik, ezért megfigyelése nem könnyű. Párzás után a nőstény 2000 petéből álló, 15–50 cm hosszú petefüzért rak, amely sokáig a víz színén lebeg vagy rátekeredik a vízinövényekre.

Magyarországon védett, természetvédelmi értéke 5 000 Ft.

Kapcsolódó cikkek 
Magyarország védett állatai
Magyarország szitakötőfajainak listája

Források 

Epitheca bimaculata (CHARPENTIER, 1825) Kétfoltos szitakötő Szitakötők
Eurasian Baskettail (Epitheca bimaculata) Dragonflypix
Zweifleck – Epitheca bimaculata LibellenWissen.de
Przeniela dwuplama (Epitheca bimaculata) Wazki.pl

További információk 
 

Rovarfajok
Magyarország szitakötői
Magyarországon védett állatok
A kétfoltú szitakötő ( Epitheca bimaculata ) Európában és Nyugat-Szibériában honos , a sárkány-szitakötők családjába tartozó faj. Megjelenése Nagy méretű szitakötőfaj , testhossza eléri amm-t , szárnyfesztávolsága pedig amm-t . A család többi tagjától eltérően nincs fémes színezete . Tora barna , oldalt ferde sötét csíkokkal . Potroha sárgásbarna , felül széles sötétbarna vagy fekete sávval , amely a szelvények közepén összeszűkül , közöttük pedig kiszélesedik . Lábai hosszúak . A hátsó szárnyak tövén fekete folt figyelhető meg , innen kapta a faj a nevét . A fiatal példányok szeme barna , ami az ivarérett imágókon irizáló malachitzöldre változik . A nemek színezete hasonló ; a hímek potroha keskenyebb és potrohfüggelékeik V-alakban szétállnak , míg a nőstények potrohfüggelékei majdnem párhuzamosak . Hasonló faj a négyfoltos acsa , amely a szárnyain lévő fekete foltokról könnyen felismerhető ; valamint a mocsári szitakötő fiatal példányaival is összetéveszthető . Elterjedése Elsősorban közép- és kelet-európai faj. Nyugat-Európában ( Franciaországban , Németországban , Skandináviában ) is előfordulnak szigetszerű , változó létszámú populációi . Hollandiából kipusztult és az utóbbi időkben Olaszországban és Boszniában sem észlelték . Kelet felé Nyugat-Szibériáig terjed az élettere . Magyarországon sokáig csak nagyon kevés megfigyelés volt róla , újabban több helyütt megtalálták . Életmódja Hosszú lábú lárvája nagyobb , fákkal-bokrokkal benőtt partú , vízinövényekben gazdag tavakban , holtágakban , bánya- és halastavakban fejlődik , két vagy három éven át . Az imágó május közepe táján bújik ki és igen rövid ideig , körülbelül egy hónapig röpül . Igen mozgékony , gyors röptű faj , és inkább a nyílt vízfelszín fölött vagy a fák koronájának szintjében tartózkodik , ezért megfigyelése nem könnyű . Párzás után a nősténypetéből álló,50 cm hosszú petefüzért rak , amely sokáig a víz színén lebeg vagy rátekeredik a vízinövényekre . Magyarországon védett , természetvédelmi értéke000 Ft . Kapcsolódó cikkek Magyarország védett állatai Magyarország szitakötőfajainak listája Források Epitheca bimaculata ( CHARPENTIER,Kétfoltos szitakötő Szitakötők Eurasian Baskettail ( Epitheca bimaculata ) Dragonflypix Zweifleck – Epitheca bimaculata LibellenWissen.de Przeniela dwuplama ( Epitheca bimaculata ) Wazki.pl További információk Rovarfajok Magyarország szitakötői Magyarországon védett állatok